**LECTIO DIVINA – VEĽKONOČNÁ NEDEĽA**

**NIE JE TU, ZMŔTVYCHVSTAL**

**SLOVO NA DNES:** Sk 10, 34a.37-43; Z 117; Kol. 3,1-4; Jn 20, 1-9.

**Pomôcky:** Svieca, okolo nej kvety, obraz Zmŕtvychvstalého s vetou:

 *“Zmŕtvychvstal!” ,* Sviečka pre každého účastníka.

**ÚVOD:**

*Dnes slávime sviatok sviatkov: slávnostný DEŇ PÁNA.*

*Jedného dňa, tak ako dnes, správa o zmŕtvychvstaní prekvapila svet: Ježišovi nepriatelia nechceli uveriť tomu, čo sa už zdalo ako prehra. A ani Ježišovi priatelia nemohli od radosti uveriť zvesti, ktorá sa šírila.*

*Zvolaním: Ježiš žije! Vierou, nádejou a láskou prežívajme, to čo nám On ohlasoval.*

**1. Úvodná modlitba**

Pane Ježišu,

hľadali ťa medzi mŕtvymi,

chceli ťa nájsť v hrobe,

hľadali mŕtveho,

ale Ty si vstal zmŕtvych;

smrť ťa nezastavila,

bol si živý a stále žiješ,

a zmŕtychvstajúc premohol si smrť.

Dnes oslavujeme tvoje víťazstvo, tvoj život.

Si prítomný medzi nami.

Prosíme ťa, aby si nám pomohol

precítiť radosť z vedomia,

že Ty si stále na našej strane,

pretože si živý a si zmŕtvychvstalý.

Daj nám precítiť útechu a pokoj,

ktorú cítili tvoji učeníci,

keď ťa videli zmŕtvychvstalého,

a tak, aby sme boli schopní

zdôvodniť našu vieru v Teba,

ako ukrižovaného a zmŕtvychvstalého.

Amen.

**I. LECTIO**

**Čo hovorí text? – Jn 20, 1-9**

***Povzbudenie:*** *Ježiša pochovali do hrobu a ku vchodu privalili ťažký náhrobný kameň. Židia odišli svätiť sobotu. Ale v nedeľu, sa jeho učeníci stretli s veľkým prekvapením. Akým a aká bola ich reakcia? Načúvajme textu a uvažujme, že ako by sme reagovali my?*

**Spôsob čítania:**

1. Prečítať nahlas príslušný text. *(Všetci stoja.)*
2. Každý môže prečítať nahlas odsek (slovo), ktorý(é) ho nejako oslovil(o). *(Sedíme.)*

**Otázky k prečítanému:**

* Čo nájde Mária Magdaléna, keď prichádza k Ježišovmu hrobu? Ako zareaguje na to čo vidí?
* Komu oznamuje, to čo sa udialo?
* Ktorý z učeníkov prichádza k hrobu prvý? A ktorý tam vchádza ako prvý?
* Aké dôležité rozdiely nachádzam v správaný oboch učeníkov?
* Opíš základné znaky toho, čo uvidel Peter a ten druhý z učeníkov, keď vošli do prázdneho hrobu.

**Iné biblické texty na porovnanie: Mt 28,1-8; Mk 16,1-8; Lk 24,1-11**

**II. MEDITATIO**

**Čo mne/nám hovorí text?**

***Povzbudenie:*** *Tak ako včera, tak aj dnes; Pán nám vychádza v ústrety a chce sa s nami stretnúť. Povoláva nás, aby sme ho videli a ohlasovali radostnú zvesť o jeho zmŕtvychvstaní. Našou úlohou je prísť na stretnutie vediac, že On ide pred nami.*

* Aj vo mne, vždy pri každej zmene, môže niečo zmŕtvychvstať: Môžem povedať, že aj po tomto pôste som z niečoho zmŕtvychvstal?
* *Vidieť a uveriť.* Milovaný učeník uvidel a uveril. Čo ma pohýna k viere v to, že Ježiš žije, že je dnes prítomný uprostred nás, dávajúc nový život chudobným?
* Už si zažil skúsenosť zo straty, alebo zo smrti? Čo, či kto ti dáva nový život, nádej a chuť znovu žiť?
* Čo vyvoláva vo mne vyslovujúc: „Verím v zmŕtvychvstanie.“
* Prichádza 50 dní veľkonočnej radosti. Ako ich môžem čo najlepšie osláviť?

*Po krátkom čase osobnej meditácie, sa podelíme v jednoduchosti s našou úvahou. To, čo Mne hovorí text, vzhľadom na moju osobnú situáciu a skutočnosť.*

**III. ORATIO**

**Čo odpoviem Pánovi povzbudený jeho Slovom?**

***Povzbudenie:*** *Vždy, keď sa modlíme, tak sa nanovo stretávame so Zmŕtvychvstalým, ktorý nám vychádza v ústrety. Adorujme ho a nechajme, aby On zmenil naše obavy na radosť.*

* Po chvíli osobnej modlitby sa môžeme podeliť a predniesť nahlas aj našu vlastnú modlitbu.
* ÚKON: Každý účastník zapáli sviečku a povie: **Ja chcem ukázať Ježišovu zmŕtvychvstalú tvár tým, že ...***(a dodá, že akým spôsobom to chce vykonať). Potom položí zapálenú sviecu pred obraz Zmŕtvychvstalého.*
* Taktiež sa môže recitovať responzóriový žalm nasledujúcej nedele *(Žalm 118).*

**IV. CONTEMPLATIO**

**K čomu konkrétnemu ma povzbudzuje text?**

***Povzbudenie:*** Dnes je to svätá Lujza de Marillac, s pomocou ktorej chceme pochopiť zmysel zmŕtvychvstania. Preto, aby som zmŕtvychvstal s Kristom je potrebné odumrieť všetkému tomu, čo sa nezlučuje s novým životom a plnosťou Zmŕtvychvstalého: „Na sviatok zmŕtvychvstania moja meditácia prešla do túžby zmŕtvychvstať s našim Pánom, a ako bez smrti niet zmŕtvychvstanie, pochopila som, že to boli moje zlé náklonnosti, ktorým som musela odumrieť a ktoré museli zostať celkom zničené. Toto som nemohla pochopiť sama od seba, ale vedela som, že Boh si odo mňa žiada súhlas, aby som sa mu úplne odovzdala a tak odzrkadlovala Jeho vo mne.“ *(E.24 P. 626)*

* **Osobný predsavzatie:** Zamyslieť sa nad postojmi, oblasťami svojho života, ktorým musím neustále odumierať, aby som tak odzrkadloval vo svojom živote prítomnosť Zmŕtvychvstalého.

**Záverečná modlitba**

*Naše srdce Ti radostne spieva, Boh, Otec života.*

*Toto je ten deň v ktorom si konal*

*pri Ježišovom zmŕtvychvstaný.*

*Preto prekypuje naša radosť a náš úžas*

*nad novým životom, ktorý plynie z kríža*

*a ožiaruje prázdny hrob Krista.*

*Vďaka Otče za to, že v krste sme sa znovuzrodili s Ježišom k novému životu, ktorým sme sa stali synmi tvojej lásky.*

*Príchod jari a svetlo veľkonočnej sviece*

*sú radostnými znakmi nového človeka*

*slobodného v Kristovi.*

*Preto chceme odstrániť starý kvas hriechu, aby sme sa tak stali novými mužmi a ženami, synmi dobroty tvojho Otca, ktorí sú pozvaní jesť chlieb a piť víno na oslavu v tvojom kráľovstve.*

*Amen.*